ตลาดหุ้นเอเชียส่วนใหญ่ปรับตัวขึ้นเช้านี้ ขานรับ FDI จีนแข็งแกร่ง
ตลาดหุ้นเอเชียส่วนใหญ่ปรับตัวขึ้นเช้านี้ ขานรับ FDI จีนแข็งแกร่ง
16 ก.พ. 2559

ผู้สื่อข่าวรายงานว่า ตลาดหุ้นเอเชียปรับตัวขึ้นเป็นส่วนใหญ่ในช่วงเช้าวันนี้ หลังจากมีรายงานว่าตัวเลขการลงทุนโดยตรงจากต่างประเทศ (FDI) ของจีน ปรับตัวขึ้นแข็งแกร่งในเดือนม.ค. อย่างไรก็ตาม ตลาดหุ้นโตเกียวเปิดตลาดอ่อนแรงลงเนื่องจากแรงขายทำกำไร
โดยดัชนี MSCI Asia Pacific ขยับขึ้น 0.1% สู่ระดับ 117.63 จุด เมื่อเวลาประมาณ 9.30 น.ตามเวลาโตเกียวส่วนดัชนี NIKKEI 225 ตลาดหุ้นญี่ปุ่นเปิดวันนี้ที่ 15,849.47 จุด ลดลง 173.11 จุด, ดัชนี SSE Composite ตลาดหุ้นจีนเปิดวันนี้ที่ 2,758.58 จุด เพิ่มขึ้น 12.38 จุด, ดัชนี HSI ตลาดหุ้นฮ่องกงเปิดวันนี้ที่ 19,013.74 จุด เพิ่มขึ้น 95.60 จุด, ดัชนี TAIEX ตลาดหุ้นไต้หวันเปิดวันนี้ที่ 8,090.91 จุด เพิ่มขึ้น 24.40 จุด
ขณะที่ดัชนี KOSPI ตลาดหุ้นเกาหลีใต้เปิดวันนี้ที่ 1,870.10 จุด เพิ่มขึ้น 7.90 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,602.83 จุด ลดลง 5.07 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,651.43 จุด เพิ่มขึ้น 1.47 จุดทั้งนี้ ตลาดหุ้นบางแห่งในเอเชียได้รับแรงหนุนหลังจากกระทรวงพาณิชย์จีนเปิดเผยว่า ตัวเลขการลงทุนโดยตรงจากต่างประเทศ (FDI) ของจีนในเดือนม.ค.เพิ่มขึ้น 3.2% เมื่อเทียบรายปี แตะระดับ 1.41 หมื่นล้านหยวน
นอกจากนี้ จีนสามารถดึงดูดการลงทุนโดยตรงจากต่างประเทศนอกภาคการเงินทั้งปีที่แล้ว สู่ระดับ 1.2627 แสนล้านดอลลาร์ หรือ 7.814 แสนล้านหยวน เทียบกับที่เพิ่มขึ้น 6.4% ในปี 2014 ถึงแม้จีนประสบภาวะเศรษฐกิจชะลอตัวก็ตาม ส่วนในเดือนธ.ค. จีนได้รับ FDI ลดลง 5.8% เมื่อเทียบรายปี แตะระดับ 7.702 หมื่นล้านหยวน (1.223 หมื่นล้านดอลลาร์สหรัฐ)